送考亭朱夫子赴天台
作者：陳邦鑰
朝代：宋

paragraphs: 羸馬踏殘月，荷策登泮宮。
入門見先生，先生何從容。
循循善誘能啟下，青蒿因得附長松。
短檠相對三百六十夜，高談雄辨磊落沃胸中。
吾王求士苦匆匆，未許先生久卧龍。
乘驄直上天台路，祗緣此去何由從。
嗚唏吁，小齋從此冷如水，虀鹽朝暮怏怏爾。
空留絳悵照孤燈，窗外西風寒起葦。